રિકરિંગ ડિપોઝિટમાં રોકાણથી વ્યાજ વધારે મળે છે અને જ્યારે તમને પૈસાની જરૂર હોય છે, તો અમુક રકમ પણ મળે છે. આ યોજના હેઠળ તમે બેન્ક અને પોસ્ટ ઓફિસમાં દર મહિને એક નિશ્ચિત રકમ જમા કરાવી શકો છો. ત્યારબાદ બેન્ક તમને એક નિશ્ચિત દર પર વ્યાજ આપે છે. જો તમે નોકરિયાત છો તો તમે તમારા સેલરી એકાઉન્ટમાંથી આરડી ખાતું ખોલાવી શકો છો. સેવિંગ એકાઉન્ટ સાથે આરડી ખોલ્યા બાદ દર મહિને પૈસા જમા કરવાની જરૂર નથી. તમારા એકાઉન્ટમાંથી ઓટોમેટિક પૈસા કટ થઇ જાય છે. ઓછા સમયમાં રોકાણ માટે રિકરિંગ ડિપોઝિટ સારો વિકલ્પ છે.